  Удмуртиысь тазалыкез утёнъя министерстволэн пресс-службаез Анжелика Тихонова корреспондент Удмуртие быдэ вуымтэослы коронавирус инфекцилэсь «Гам-Ковид-Вак-М» («Спутник М») вакциналэн кыкетӥ партиез вуиз – оглом 240 доза. Со сярысь элькунысь тазалыкез утёнъя министерстволэн пресс-службаез ивортӥз. Вакцина 12-17 аресъем пиналъёслы чакламын. Туннэ нуналлы прививка Удмуртиысь 896 быдэ вуымтэослы пуктӥзы, соос пӧлысь 677-ез кыкетӥ компонентсэ но басьтӥзы ни. « Вань быдэ вуымтэос вакцинациез умой потӥзы, прививка пуктэмзы бере секыт луон учыръёс пусъемын ӧй вал » Наталья Ермолаева, Удмуртиысь тазалыкез утёнъя министерствоысь штатэ пыртымтэ валтӥсь педиатр Пусъём, быдэ вуымтэослы прививка мылкыд каремъя гинэ пуктӥське. Анай-атайёс яке нылпи понна кылкутӥсь адями куриськон гожтыны но соглаш луэмзэс пусйыны кулэ. Нош 15 арессэс ортчемъёс соглаш луэмзэс асьсэос кинюрто. Коронавируслэсь прививка улон интыя нылпи поликлиникаын пукто. Со понна регистратура пыр гожтӥськыны луэ. Нош прививка пуктэмлэсь азьло пинал педиатр дорын одно ик чакласькыны кулэ. Тодэ вайытом, быдэ вуымтэослы вакциналэн нырысетӥ люкетэз Удмуртие 2022-тӥ арын 24-тӥ толшоре вуиз вал. Тегъёс: коронавирус вакцина Удмуртия пиналъёс Тазалык  